CELEX: 31984R3434
Language: el
Date: 1984-12-04 00:00:00
Title: Κανονισμός (ΕΟΚ) αριθ. 3434/84 του Συμβουλίου της 4ης Δεκεμβρίου 1984 για την έβδομη τροποποίηση του κανονισμού (ΕΟΚ) αριθ. 320/84 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού μεταξύ των κρατών μελών και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί

Avis juridique important

|

31984R3434

Κανονισμός (ΕΟΚ) αριθ. 3434/84 του Συμβουλίου της 4ης Δεκεμβρίου 1984 για την έβδομη τροποποίηση του κανονισμού (ΕΟΚ) αριθ. 320/84 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού μεταξύ των κρατών μελών και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί  

Επίσημη Εφημερίδα αριθ. L 318 της 07/12/1984 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3434/84 ΤΟΥ ΣΥΜΒΟΥΛΙΟΥ  της 4ης Δεκεμβρίου 1984  για την έβδομη τροποποίηση του κανονισμού (ΕΟΚ) αριθ. 320/84 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού μεταξύ των κρατών μελών και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, σύμφωνα με το άρθρο 3 του κανονισμού (ΕΟΚ) αριθ. 170/83, το Συμβούλιο είναι αρμόδιο να καθορίσει το σύνολο των επιτρεπομένων αλιευμάτων ανά απόθεμα ή ομάδα αποθεμάτων, το μερίδιο αυτών των αλιευμάτων που χορηγείται στην Κοινότητα, καθώς και τους ειδικούς όρους υπό τους οποίους μπορεί να αλιευθεί το σύνολο των αλιευμάτων αυτών· ότι, σύμφωνα με το άρθρο 4 του εν λόγω κανονισμού, το μερίδιο αυτό που χορηγείται στην Κοινότητα κατανέμεται μεταξύ των κρατών μελών·  ότι ο κανονισμός (ΕΟΚ) αριθ. 320/84 (2), όπως τροποποιήθηκε τελευταία από τον κανονισμό (ΕΟΚ) αριθ. 3175/84 (3), καθόρισε για ορισμένα αποθέματα ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, τα προσωρινά σύνολα επιτρεπομένων αλιευμάτων για το 1984, το προσωρινό μερίδιο αυτών των αλιευμάτων που χορηγείται στην Κοινότητα, την κατανομή του μεριδίου αυτού μεταξύ των κρατών μελών και τους όρους υπό τους οποίους μπορεί να αλιευθεί το σύνολο των επιτρεπομένων αλιευμάτων·  ότι πρόσφατες επιστημονικές γνωμοδοτήσεις υπέδειξαν ότι η απαγόρευση της αλιείας σκουμπριού στη διαίρεση CIEM VI a βόρεια των 58° ΒΓΠ δεν δικαιολογείται πλέον,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 7 του κανονισμού (ΕΟΚ) αριθ. 320/84 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 37 της 8. 2. 1984, σ. 1.  (3) ΕΕ αριθ. L 298 της 16. 11. 1984, σ. 1.